31.5.2023.
2.
LV
Eiropas Savienības Oficiālais Vēstnesis
L 141/51
Pakalpojumu atlases procesā CGA:
a) saņem, prioritizē, vajadzības gadījumā anonimizē un pārsūta GOVSATCOM centram lietotāju pakalpojumu pieprasījumus; b) saņem no GOVSATCOM centra pieprasījumu rezultātus un pārsūta tos lietotājiem; c) saņem, vajadzības gadījumā anonimizē un pārsūta GOVSATCOM centram lietotāju pakalpojumu izlasi. 3.
Attiecībā uz 2. punktā minēto anonimizāciju CGA, sniedzot lietotājiem pakalpojumu, rīkojas kā starpniece visā lietotāja saziņā ar GOVSATCOM centru, tādējādi anonimizējot lietotāja identitāti.
Vajadzības gadījumā saziņai izmanto atbilstīgus klasificētus kanālus.
CGA var izvēlēties neveikt lietotāja anonimizāciju.
Šādā gadījumā lietotāja identitāti no GOVSATCOM centra dara pieejamu resursu nodrošinātājam, lai atbalstītu lietotājam sniegtā pakalpojuma atlasi, izveidi, pārvaldību, uzturēšanu un traucējummeklēšanu.
Turklāt resursu nodrošinātājs var pieprasīt lietotāja deanonimizāciju.
Šādā gadījumā GOVSATCOM centrs pārsūta šo pieprasījumu attiecīgajai CGA novērtēšanai. 4.
GOVSATCOM centrs sniedz CGA informāciju, kas vajadzīga pakalpojumu atlasei, rezervēšanai, izveidei un sniegšanai.
5. pants Pakalpojumu prioritizācija un drošības līmeņi 1.
Pakalpojumu sniegšanas prioritizāciju veic saskaņā ar Īstenošanas lēmumu (ES) 2023/1055.
2.
Lietotāju piekļuve pakalpojumu portfelī ietvertajiem pakalpojumiem pamatojas uz to drošības līmeni, kā noteikts Komisijas 2023. gada 30. maija Īstenošanas lēmumā C(2023) 3204 (3).
6. pants GOVSATCOM resursu apvienošana un pakalpojumu pieejamība 1.
Apvienotās satelītsakaru jaudas un pakalpojumus dara pieejamus, izmantojot pakalpojumu portfeli ar to atribūtu vērtībām. 2.
Portfelī ietverto pakalpojumu pieejamība ir atkarīga no to apvienoto un koplietoto satelīta jaudu un pakalpojumu piedāvājuma un pieprasījuma, kas iepirkti no Regulas (ES) 2021/696 64. pantā minētajiem subjektiem.
7. pants Stāšanās spēkā Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
Briselē, 2023. gada 30. maijā
Komisijas vārdā – priekšsēdētāja Ursula VON DER LEYEN
(3) Komisijas Īstenošanas lēmums C(2023) 3204 (2023. gada 30. maijs), ar ko nosaka GOVSATCOM vispārējās drošības prasības, kas minētas Eiropas Parlamenta un Padomes Regulas (ES) 2021/696 34. panta 2. punktā.